Návrh
 plánu kontrolnej činnosti Spoločnej zdravotnej poisťovne,  a. s.       na rok 2007

	Podľa § 3 ods. 6 písm. c) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých  zákonov  v  znení  neskorších  predpisov  (ďalej  len „zákon č. 581/2004 Z. z.“)  útvar vnútornej kontroly zdravotnej poisťovne vypracúva plán kontrolnej činnosti na nasledujúci kalendárny rok. Plán obsahuje úlohy kontrolnej povahy a iné úlohy v oblasti kontroly.

A. Úlohy kontrolnej povahy

1.	Názov kontrolnej úlohy:  Kontrola  hospodárenia s prostriedkami  verejného zdravotného poistenia Spoločnej zdravotnej poisťovne, a. s. (ďalej len „SZP, a. s.“) v zmysle zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z.  o poisťovníctve a o zmene a doplnení niektorých zákonov v znení neskorších  predpisov.

	Cieľ kontroly: Preveriť stav na úseku správy, evidencie a inventarizácie majetku SZP, a.s., verejného obstarávania tovarov, prác a služieb, uplatňovania náhrady škody za škodu spôsobenú zamestnancami SZP, a. s., vybavovania sporovej agendy, realizácie zmluvných vzťahov tykajúcich sa výdavkov na správu a činnosť SZP, a. s., výkonu kontrolnej činnosti u platiteľov poistného, ochrany pred legalizáciou príjmov pochádzajúcich z trestnej činnosti, vymáhanie náhrad vynaložených nákladov za poskytnutú zdravotnú starostlivosť(regresné prípady), nákupu zdravotnej starostlivosti, výkonu kontrol u poskytovateľov zdravotnej starostlivosti a na úseku informačných technológií. V prípade zistenia nedostatkov zabezpečiť, aby boli prijaté adekvátne opatrenia na zvýšenie efektívnosti hospodárenia SZP, a. s. s  prostriedkami verejného zdravotného poistenia na jednotlivých kontrolovaných úsekoch. 

Nositeľ úlohy:  Odbor vnútornej kontroly SZP, a. s. 

     Spolupracujúce útvary:  Odbor ekonomiky SZP, a. s., Odbor nákupu zdravotnej
                                                starostlivosti SZP, a. s. a ich organizačne útvary.
	
	Kontrolované subjekty : Odbor ekonomiky SZP, a.s., Odbor nákupu zdravotnej     		                          starostlivosti SZP, a. s., príslušné pobočky SZP, a. s. a 
	       ich  organizačné útvary.
Termín výkonu kontroly:  a)  Odbor ekonomiky SZP, a. s. -   máj 2007
                                    b) Odbor nákupu zdravotnej starostlivosti SZP, a. s. – 
       apríl 2007                                                                                        
   c)  pobočka SZP, a. s. Bratislava -  február 2007  
   d)  pobočka SZP, a. s. Trnava  -  marec  2007 
   e)  pobočka SZP, a. s.  Žilina   -  október 2007 
   f)   pobočka SZP, a. s.  Košice -   september 2007 

 Výstup z  kontroly: O výsledkoch kontroly informovať predstavenstvo SZP, a. s. a
                                  Dozornú radu SZP, a. s.

2.	Názov kontrolnej úlohy: Zabezpečovať v súlade s  §14 ods. 7 zákona č. 581/2004  Z. z. kontrolu správnosti výkazu, ktorým zdravotná  poisťovňa preukazuje minimálnu mieru platobnej schopnosti pre potreby Úradu pre dohľad nad zdravotnou starostlivosťou. 

Cieľ kontroly : Preverovať správnosť údajov  výpočtu uvedeného vo výkaze, ktorým sa preukazuje  minimálna  miera platobnej schopnosti zdravotnej  poisťovne. Kontrola správnosti údajov uvedených vo výkaze slúži ako podklad pre vypracovanie protokolu  o  správnosti údajov o výpočte minimálnej miery platobnej schopnosti a na požiadanie Úradu pre dohľad nad zdravotnou starostlivosťou aj vysvetľujúcej správy.
   
      Nositeľ úlohy:  Odbor vnútornej kontroly SZP, a. s. 
    
Kontrolované subjekty : Odbor ekonomiky SZP, a. s.
	
Termín výkonu kontroly:  do 15. dňa kalendárneho mesiaca, ktorý nasleduje po    kalendárnom mesiaci, za ktorý sa minimálna miera platobnej schopnosti preukazuje. 

Výstup z kontroly: Protokol o správnosti  údajov o výpočte minimálnej miery platobnej schopnosti a vysvetľujúca správa, ktoré sa predkladajú Úradu pre dohľad nad zdravotnou starostlivosťou a predstavenstvu SZP, a. s. v zmysle ustanovenia § 14 ods. 7 zákona č. 581/2004 Z. z.

3.  Kontrola plnenia opatrení na nápravu zistených nedostatkov.  Zabezpečiť výkon kontrolnej činnosti so zameraním na plnenie opatrení prijatých kontrolovanými subjektami v rokoch 2005 a 2006 na nápravu zistených nedostatkov zistených kontrolami vykonanými úradom a odborom vnútornej kontroly, v prípade zistenia závažných nedostatkov počas kontroly alebo na základe požiadavky Dozornej rady SZP, a. s.,  resp. rozhodnutia predstavenstva  SZP, a. s.

     Cieľ kontroly:  Na základe zistenia nedostatkov počas kontrol vykonaných      
     v rokoch 2005 a 2006 preveriť skutočný stav splnenia úloh a opatrení prijatých na 
     odstránenie týchto nedostatkov a príčin ich vzniku.
   
      Nositeľ úlohy:  Odbor vnútornej kontroly SZP, a. s.
      Kontrolované subjekty : Príslušné útvary generálneho riaditeľstva SZP, a. s., 
                                                pobočky  SZP, a. s. a ich  organizačné útvary.

Termíny výkonu kontrol:  a) Odbor ekonomiky SZP, a. s.  – máj 2007
  b) Odbor nákupu zdravotnej starostlivosti SZP, a. s.-
       apríl 2007
                                           c)  pobočka SZP, a. s. Bratislava  - február 2007
                                           d)  pobočka SZP, a. s. Trnava  - marec  2007  
  e)  pobočka SZP, a. s. Košice -  september 2007 
  f)  pobočka SZP, a. s. Žilina  -  október 2007 
  g)  pobočka SZP, a. s. Banská Bystrica - november 
       2007

      Výstup z kontrol: O kontrolných zisteniach priebežne informovať Dozornú  radu 
SZP, a. s. a predstavenstvo  SZP, a. s.

4. Vnútorne kontrolné akcie: Zabezpečiť výkon vnútorných   kontrolných akcií         na základe   požiadavky Dozornej rady SZP, a. s. v zmysle  ustanovenia § 3 ods. 4 zákona č. 581/2004 Z. z. alebo na základe rozhodnutia predstavenstva  SZP, a. s.   so zameraním na konkrétny úsek činnosti zdravotnej poisťovne. 

     Cieľ kontrol: V zmysle požiadavky overiť dodržiavanie zákonov a iných všeobecne záväzných právnych predpisov, vnútorných aktov riadenia a kontrola činnosti zdravotnej poisťovne, najmä na úseku  výberu verejného zdravotného poistenia a poskytovania zdravotnej starostlivosti. 

    Nositeľ úlohy:  Odbor vnútornej kontroly SZP, a. s.
 
    Spolupracujúce útvary: Príslušné útvary  generálneho riaditeľstva SZP, a. s.,     	                                  pobočky  SZP, a. s. a ich organizačné útvary.
   
    Kontrolované subjekty: Príslušné útvary  generálneho riaditeľstva SZP, a. s., pobočky SZP, a. s. a ich organizačné útvary.

    Termíny výkonu  kontrolných akcií: Budú upresnené v súlade s pokynmi 
      zadávateľa úlohy.
 
                            Výstup z kontrolných akcií: O kontrolných zisteniach priebežne informovať 
     Dozornú radu SZP, a. s. a predstavenstvo  SZP, a. s. 

B.   Ďalšie  úlohy SZP, a. s. v oblasti kontroly

         Tieto úlohy vyplývajú zo zákona č. 581/2004 Z. z.,  ktoré spracúva Odbor vnútornej kontroly a v písomnej forme sa predkladajú vláde Slovenskej republiky, Ministerstvu zdravotníctva SR, Ministerstvu financií SR, Úradu pre dohľad nad zdravotnou starostlivosťou, Dozornej rade SZP, a. s. a predstavenstvu  SZP, a. s.

1. Názov úlohy: Správa  o činnosti  Spoločnej zdravotnej poisťovne, a. s. za rok 2006.
 
   Cieľ úlohy : Zabezpečiť v súlade s ustanovením § 3 ods. 6 písm. a) a §15 ods. 3    písm. c) prvý bod zákona č. 581/2004  Z.z. vypracovanie  Správy o činnosti SZP, a. s. za rok 2006 pre potreby vlády Slovenskej republiky a Úradu pre dohľad nad   zdravotnou starostlivosťou. Náležitosti správy o činnosti zdravotnej poisťovne upravuje vyhláška Ministerstva zdravotníctva SR č. 767/2004 Z. z.
 
    Nositeľ úlohy:  Odbor vnútornej kontroly SZP, a. s. 
      
    Termín predloženia:  do 30. 06. 2007 
    
   Výstup úlohy: Správa o činnosti SZP, a. s. za rok 2006 sa predkladá vláde     Slovenskej republiky a Úradu pre dohľad nad zdravotnou starostlivosťou  v zmysle 
   ustanovenia § 15 ods. 3 písm. c) zákona č. 581/2004 Z. z. do 30. 06. 2007.

2.  Názov úlohy: Správa o výsledkoch kontrolnej činnosti za rok  2006 a o prijatých     	                  opatreniach na nápravu zistených  nedostatkov v činnosti SZP, a. s. 

     Cieľ úlohy: V súlade s ustanovením § 3 ods. 6 písm. b) a §15 ods. 3 písm. c) druhý bod zákona č. 581/2004  Z. z. zabezpečiť vypracovanie Správy                     o výsledkoch kontrolnej činnosti za rok 2006 a o prijatých opatreniach na nápravu zistených nedostatkov v činnosti SZP, a. s. pre potreby  vlády Slovenskej republiky a Úradu pre dohľad nad zdravotnou starostlivosťou.  

      Nositeľ úlohy:  Odbor vnútornej kontroly SZP, a. s. 
    
     Termín predloženia:  do 30. 06. 2007 

     Výstup úlohy: Správa o výsledkoch kontrolnej činnosti za rok 2006 a o prijatých      opatreniach na nápravu zistených nedostatkov v činnosti SZP, a. s. sa predkladá     vláde Slovenskej republiky a  Úradu pre dohľad nad  zdravotnou starostlivosťou     v zmysle § 15 ods. 3 písm. c) zákona č. 581/2004 Z. z. do 30. 06. 2007. Správa o     výsledkoch kontrolnej činnosti sa predkladá aj Ministerstvu zdravotníctva SR a     Ministerstvu financií SR ako súčasť ročnej správy podľa § 11 ods.3 písm. f)      zákona č. 581/2004 Z. z. a to najneskôr do šiestich mesiacov  po  uplynutí      kalendárneho roka.

3.	Názov úlohy: Návrh plánu kontrolnej činnosti Spoločnej  zdravotnej poisťovne,   a. s. na rok 2008.

 Cieľ úlohy : Zabezpečiť v súlade s ustanovením § 3 ods. 6 písm. c) a §15 ods. 3 písm. c) tretí bod zákona č. 581/2004  Z. z. v znení neskorších predpisov vypracovanie Plánu kontrolnej činnosti SZP, a. s. na rok 2008 pre potreby  vlády Slovenskej republiky a Úradu pre dohľad nad zdravotnou starostlivosťou.
   
     Nositeľ úlohy:  Odbor vnútornej kontroly SZP, a. s. 
    
     Termín predloženia:  do 30.06.2007

     Výstup úlohy: Plán kontrolnej činnosti SZP, a.s. na rok 2008 sa predkladá vláde Slovenskej republiky  a Úradu pre dohľad nad zdravotnou starostlivosťou             do 30.06.2007  v zmysle  ustanovenia § 15 ods. 3 písm. c) zákona č. 581/2004 Z. z.